《中秋夜守让南厅玩月》
宋代·钱易

秋气元清切，明蟾千里心。
金盘上河侧，玉水浸楼阴。
闺怨有消歇，客愁无浅深。
关山今夜里，星斗共沉沉。

作者简介：临安人，字希白。钱昆弟。年十七举进士，以少年轻俊被黜，然自此以才藻知名。真宗咸平二年进士。通判蕲州，奏请废肉刑，为真宗采纳。景德中，举贤良方正科，策入等，通判信州。累擢知制诰、翰林学士。才学瞻敏，为文数千百言，援笔立就。又善绘画，工行草书。有《洞微志》、《南部新书》、《青云总录》等。